Държавен вестник, бр. 66, 2007 г., стр. 170

С Т Р .  170
Д Ъ Р Ж А В Е Н   В Е С Т Н И К
Б Р О Й  66
3. планиране и организация на регулиране на
напрежението и реактивните мощности;
4. планиране на изключванията на съоръжения
за техническо обслужване и планови ремонти;
5. планиране на превантивни мерки (временни
прекъсвания и ограничаване на снабдяването с елек-
трическа енергия);
6. планиране на защитни и противоаварийни
мерки и мерки за възстановяване след нарушения на
нормалната работа на електроенергийната система.
Чл. 38. Планирането на работата на електрораз-
пределителната мрежа се извършва при взаимодейс-
твие и съгласуване с електроенергийния системен
оператор (съответно териториалното диспечерско
управление—ТДУ) и в съответствие с Правилата за
управление на електроенергийната система по чл. 83,
ал. 1, т. 4 ЗЕ и с наредби и инструкции, свързани с
оперативното управление на електроенергийната
система и електроразпределителната мрежа.
Чл. 39. (1) Планирането на работата на електро-
разпределителната мрежа се извършва за следните
периоди:
1. планиране в рамките на текущото денонощие
и следоперативен контрол;
2. денонощно планиране—за следващото дено-
нощие;
3. седмично планиране—за следващата календар-
на седмица;
4. месечно планиране—за следващия календарен
месец;
5. годишно планиране—за следващата календар-
на година.
(2) Планирането за период от една седмица се
определя като оперативно планиране в съответст-
вие с Правилата за управление на електроенергий-
ната система.
Раздел II
Прогнозиране на потреблението и електрическите
товари
Чл. 40. (1) Прогнозирането на потреблението и
електрическите товари се извършва по посочените
в чл. 39, ал. 1 периоди.
(2) Прогнозирането се извършва, като се при-
лагат прогнозни методики с входни данни за пот-
реблението и електрическите товари за предшес-
тващи периоди, с отчитане на информация за из-
менения поради присъединяване на нови потреби-
тели и производители и функционални връзки с
влияещи фактори.
Чл. 41. (1) При прогнозирането за отделните пе-
риоди се използва следната информация:
1. за денонощно планиране:
а) данни за едно или повече предшестващи дено-
нощия за потреблението и електрическите товари
на подстанциите 110 kV/СрН и за производството на
електрическа енергия от производители, присъеди-
нени към електроразпределителната мрежа;
б) характер на планираното денонощие (работен
и почивен ден, денонощие с екстремни потребления
и товари);
в) метеорологична прогноза (при изразено влия-
ние на външната температура върху потреблението
и електрическите товари);
г) информация за включване към мрежата на
нови потребители и производители и за значител-
ни изменения на електрическите товари на отдел-
ни потребители или на производството на елект-
рическа енергия;
д) обмен на мощности със съседни разпредели-
телни предприятия;
2. за седмично планиране:
а) данни за предходната седмица за потреблени-
ето и електрическите товари на подстанциите 110
kV/СрН и производството на електрическа енергия
от производители, присъединени към електрораз-
пределителната мрежа;
б) информация за включване към мрежата на
нови потребители и производители и за значителни
изменения на електрическите товари на отделни
потребители или на производството на електричес-
ка енергия;
в) метеорологична прогноза;
г) обмен на мощности със съседни разпредели-
телни предприятия;
3. за месечно планиране:
а) данни за предходния месец и за същия кален-
дарен месец на предходната година за потребление-
то и електрическите товари на подстанциите 110 kV/
СрН и производството на електрическа енергия от
производители, присъединени към електроразпре-
делителната мрежа;
б) информация за включване към мрежата на
нови потребители и производители и за значителни
изменения на електрическите товари на отделни
потребители или на производството на електричес-
ка енергия;
в) метеорологична прогноза и сезонни измене-
ния;
г) обмен на мощности със съседни разпредели-
телни предприятия;
4. за годишно планиране:
а) данни за предходната календарна година по
месеци за потреблението и електрическите товари
на подстанциите 110 kV/СрН и производството на
електрическа енергия от производители, присъеди-
нени към електроразпределителната мрежа;
б) данни от общия прогнозен енергиен план, общи
тенденции на потреблението по отделни сектори
(битово потребление, услуги, обществен сектор,
промишленост) за последните две-три години;
в) информация от искания за проучване на усло-
вията за присъединяване на нови потребители и
производители;
г) обмен на мощности със съседни разпредели-
телни предприятия.
(2) Прогнозирането на потреблението и елект-
рическите товари при планиране в рамките на теку-
щото денонощие се извършва по експертни оценки
или при използване на SCADA.
Чл. 42. Операторът на електроразпределителната
мрежа организира и провежда измервания на пот-
реблението и електрическите товари на подстанци-
ите 110 kV/СрН за контролни денонощия по нареж-
дане на електроенергийния системен оператор (съ-
ответно ТДУ).
Чл. 43. При условие че прогнозните максимални
товари при денонощно и седмично планиране в ня-
кои подстанции превишават допустимите мощнос-
ти на трансформаторите при отчитане на възмож-
ното им претоварване, операторът на електрораз-
пределителната мрежа може да преразпредели то-
варите между подстанциите, ако схемата на мрежа-
та дава такава възможност, или да планира времен-
ни прекъсвания или ограничаване на снабдяването
с електрическа енергия.